b'\n_START_ARTICLE_\nSortvinget sm\xc3\xa5d\xc3\xb8gnflue\n_START_SECTION_\nVoksne (imago)\n_START_PARAGRAPH_\nKroppen er 5-7\xc2\xa0millimeter lang. Kroppen er gr\xc3\xa5svart farget. Vingene er trekantet og holdes rett opp og ut fra kroppen i hvile. Bakvingen er liten, mye mindre enn framvingen, den er fint oval p\xc3\xa5 form. Lengst bak p\xc3\xa5 bakkroppen er det to haletr\xc3\xa5der (cerci).\n_START_SECTION_\nNymfer/larver\n_START_PARAGRAPH_\nNymfene er mellom 5-8\xc2\xa0millimeter lang. Den har tre haletr\xc3\xa5der, som er kortere enn kroppen, og den miderste er litt kortere en de to p\xc3\xa5 siden. Den midterste haletr\xc3\xa5den har sm\xc3\xa5 korte h\xc3\xa5r ut til hver side. De to ytre haletr\xc3\xa5dene har bare h\xc3\xa5r p\xc3\xa5 innsiden. Beinas kloledd har ikke sm\xc3\xa5 fine h\xc3\xa5r p\xc3\xa5 hver klospiss. Det er seks par sm\xc3\xa5 bladformede gjeller bokover p\xc3\xa5 siden av bakkroppen, den bakerste er mye mer oval enn de andre. Pannen (frons) er smalt v-formet i bakkant. Alle antennens ledd har en kombinasjon av fine korte b\xc3\xb8rster og sm\xc3\xa5 skjell (krever god forst\xc3\xb8rrelse). Tungen (glossa) har flere sm\xc3\xa5 h\xc3\xa5r (mer enn fem) p\xc3\xa5 overflaten, n\xc3\xa6r enden.\n_START_SECTION_\nLevevis\n_START_PARAGRAPH_\nSortvinget sm\xc3\xa5d\xc3\xb8gnflue finnes i sm\xc3\xa5 bekker og st\xc3\xb8rre elver med rennende vann. Den lever mesteparten av sitt liv som larver eller nymfer. Eggene slippes av hunnen ned p\xc3\xa5 vannoverflaten. De synker straks til bunnen. Nymfene lever nedgravd i bunnmaterialet, i mudder og sand p\xc3\xa5 bunnen. De spiser sm\xc3\xa5 partikler av organisk materiale, som alger, planterester  eller r\xc3\xa5tnende planter. Men ogs\xc3\xa5 av andre mindre dyr. I Norge har den vanligvis et nymfestadium p\xc3\xa5 1 \xc3\xa5r. _NEWLINE_Sortvinget sm\xc3\xa5d\xc3\xb8gnflue tilh\xc3\xb8rer gruppen insekter med ufullstendig forvandling, som betyr at den ikke har et puppestadium mellom nymfestadiet og \xc2\xabFluestadiet\xc2\xbb (imago). D\xc3\xb8gnfluenes livssyklus er enest\xc3\xa5ende i dyreriket p\xc3\xa5 grunn et mellomstadie kalt subimago som ingen andre kjente insektsgrupper gjennomg\xc3\xa5r. Fluefiskere kaller dette stadiet for dun (engelsk)._NEWLINE_De voksne kan ikke ta til seg f\xc3\xb8de eller fuktighet som voksne individer. Hanner lever sjeldent mer enn ett d\xc3\xb8gn.'